Document ID: 32007R0164

KOMISIJAS REGULA (EK) Nr. 164/2007
(2007. gada 19. februāris),
ar ko 2005./2006. tirdzniecības gadam nosaka ražošanas maksājumu apjomus cukura nozarē
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2001. gada 19. jūnija Regulu (EK) Nr. 1260/2001 par cukura tirgu kopīgo organizāciju (1), un jo īpaši tās 15. panta 8. punkta pirmo ievilkumu,
ņemot vērā Padomes 2006. gada 20. februāra Regulu (EK) Nr. 318/2006 par cukura tirgu kopīgu organizāciju (2), un jo īpaši tās 44. panta a) punktu,
tā kā:
(1)
Ar 8. pantu Komisijas 2002. gada 20. februāra Regulā (EK) Nr. 314/2002, ar ko paredz sīki izstrādātus noteikumus kvotu sistēmas piemērošanai cukura nozarē (3), kuru turpina piemērot attiecībā uz 2005./2006. tirdzniecības gada ražošanu, paredzēts, ka attiecībā uz cukuru, izoglikozi un inulīna sīrupu pamatražošanas maksājumu un B maksājumu apjomi, kā arī - vajadzības gadījumā - Regulas (EK) Nr. 1260/2001 16. panta 2. punktā minētais koeficients 2005./2006. tirdzniecības gadam tiek noteikts līdz 2007. gada 15. februārim.
(2)
Attiecībā uz 2005./2006. tirdzniecības gadu, ņemot vērā paredzamos kopējos zaudējumus, kas reģistrēti saskaņā ar Regulas (EK) Nr. 1260/2001 15. panta 1. un 2. punktu, atbilstīgi iepriekš minētā panta 3. punktam jānosaka 1,0022 % pamatražošanas maksājumu apjoms.
(3)
Kopējos zaudējumus, kas reģistrēti, pamatojoties uz iegūtajiem datiem un piemērojot Regulas (EK) Nr. 1260/2001 15. panta 1. un 2. punktu, pilnībā sedz ieņēmumi no pamatmaksājumiem. Tāpēc 2005./2006. tirdzniecības gadam nav jānosaka nedz B maksājums, nedz koeficients, ar ko nosaka papildmaksājumu.
(4)
Cukura pārvaldības komiteja nav sniegusi atzinumu tās priekšsēdētāja noteiktajā termiņā,
IR PIEŅĒMUSI ŠO REGULU.
1. pants
Cukura nozarē 2005./2006. tirdzniecības gadam ir noteikti šādi ražošanas maksājumu apjomi:
a)
6,333 euro par tonnu baltā cukura kā pamatražošanas maksājums par A cukuru un B cukuru;
b)
2,810 euro par tonnu sausnas kā pamatražošanas maksājums par A izoglikozi un B izoglikozi;
c)
6,333 euro par tonnu cukura/izoglikozes sausnas ekvivalenta, kā pamatražošanas maksājums par A inulīna sīrupu un B inulīna sīrupu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 19. februārī

Labels: 3
15
17